তথ্যবিবরণী নম্বর : ৪১১৬

বাংলাদেশ একটি অসাম্প্রদায়িক ও গণতান্ত্রিক রাষ্ট্রে পরিণত হয়েছে --- পল্লী উন্নয়ন ও সমবায় প্রতিমন্ত্রী

ঢাকা, ১৩ কার্তিক (২৯ অক্টোবর) :

পল্লী উন্নয়ন ও সমবায় প্রতিমন্ত্রী স¦পন ভট্টাচার্য্য বলেছেন, বর্তমান সরকার সাম্প্রদায়িক ও জঙ্গিবাদী শক্তিকে প্রতিহত করে বাংলাদেশকে একটি অসাম্প্রদায়িক ও গণতান্ত্রিক রাষ্ট্রে পরিণত করেছে এবং সাথে সাথে এই দেশের অর্থনৈতিক উন্নতি-সহ সকল ধর্মের মানুষ যার যার ধর্ম সুষ্ঠু ও শান্তিপূর্ণভাবে পালন করতে পারে তার ব্যবস্থা করেছে। এজন্য সকলকে সব ধরনের প্রতিবন্ধকতার বিরুদ্ধে ঐক্যবদ্ধভাবে কাজ করতে হবে।

আজ রাজধানীর শ্রী শ্রী বরদেশ্বরী কালীমাতা মন্দির ও শ্মশানে অনুষ্ঠিত কালীপূজার সমাপনী অনুষ্ঠানের আলোচনা সভায় প্রধান অতিথির বক্তৃতায় প্রতিমন্ত্রী এসব কথা বলেন।

প্রতিমন্ত্রী আরো বলেন, আজকের বাংলাদেশ একটি অসাম্প্রদায়িক বাংলাদেশ। মুক্তিযুদ্ধের মূল চেতনায় ছিল একটি অসাম্প্রদায়িক, গণতান্ত্রিক এবং অর্থনৈতিক বৈষম্যহীন একটি সমাজ ব্যবস্থা। দেশের সকল হিন্দু, মুসলমান, বৌদ্ধ, খ্রিষ্টান শান্তিপূর্ণভাবে এবং সম্ভাব্য সমতার ভিত্তিতে এই দেশে বসবাস করবে করবে বলে তিনি এ সময় আশাবাদ ব্যক্ত করেন।

#

আহসান/ফারহানা/সঞ্জীব/জয়নুল/২০১৯/২২০০ঘণ্টা

তথ্যবিবরণী নম্বর : ৪১১৫

প্রাথমিক শিক্ষাকে ঢেলে সাজানো হবে

--- প্রাথমিক ও গণশিক্ষা প্রতিমন্ত্রী

ঢাকা, ১৩ কার্তিক (২৯ অক্টোবর) :

প্রাথমিক ও গণশিক্ষা প্রতিমন্ত্রী মোঃ জাকির হোসেন বলেছেন, শিক্ষার মানোন্নয়নে প্রাথমিক শিক্ষাকে আরো গুরুত্ব সহকারে ঢেলে সাজানো হবে। শ্রেণিকক্ষে পাঠদান সুনিপুণভাবে সম্পন্ন করার লক্ষ্যে ছাত্র-শিক্ষক অনুপাত সুবিন্যাস করা হবে। তিনি বলেন, কোমলমতি শিক্ষার্থীদের ওপর চাপ কমানোর জন্য পরীক্ষামূলকভাবে আগামী শিক্ষাবর্ষে প্রথম থেকে তৃতীয় শ্রেণি পর্যন্ত একশ’ প্রাথমিক বিদ্যালয়ে পরীক্ষা পদ্ধতি সংস্কার করা হবে।

প্রতিমন্ত্রী আজ ঢাকায় মন্ত্রণালয়ের সম্মেলন কক্ষে ২০১৯-২০ অর্থবছরের বার্ষিক উন্নয়ন কর্মসূচির অন্তর্ভুক্ত প্রকল্পসমূহের বাস্তবায়ন ও অগ্রগতি মূল্যায়ন বিষয়ক পর্যালোচনা সভায় সভাপতির বক্তৃতায় এসব কথা বলেন। তিনি এসময় চলমান প্রকল্পসমূহ যথাসময়ে, সুষ্ঠুভাবে ও স্বচ্ছতার সাথে বাস্তবায়নের জন্য প্রকল্প পরিচালকদের নির্দেশ প্রদান করেন।

প্রতিমন্ত্রী আরো বলেন, ভৌগোলিক কারণে দেশের যে সব প্রাথমিক বিদ্যালয়ে শিগ্গিরই বিদ্যুৎ সংযোগ প্রদান করা সম্ভব নয় সে সব বিদ্যালয়ে সোলার প্যানেল স্থাপনের মাধ্যমে বিদ্যুৎ সংযোগ প্রদান করা হবে।

সভায় প্রাথমিক ও গণশিক্ষা মন্ত্রণালয়ের সচিব মোঃ আকরাম-আল-হোসেন, প্রাথমিক শিক্ষা অধিদপ্তরের মহাপরিচালক ড. এ এফ এম মনজুর কাদির উপস্থিত ছিলেন। এছাড়া মন্ত্রণালয় ও অধীনস্থ বিভিন্ন দপ্তরের ঊর্ধ্বতন কর্মকর্তা-সহ প্রকল্পসমূহের পরিচালকগণ উপস্থিত ছিলেন।

#

রবীন্দ্রনাথ/মাহমুদ/সঞ্জীব/জয়নুল/২০১৯/২১১৫ঘণ্টা

তথ্যবিবরণী নম্বর : ৪১১৪

ডাক্তারদের গ্রামে চিকিৎসা দেবার মানসিকতা থাকতে হবে

---স্বাস্থ্যমন্ত্রী

ঢাকা, ১৩ কার্তিক (২৯ অক্টোবর) :

স্বাস্থ্য ও পরিবার কল্যাণ মন্ত্রী জাহিদ মালেক বলেছেন, সরকার প্রতিবছর বহু সংখ্যক ডাক্তার নিয়োগ দেয় যাতে শহরের পাশাপাশি গ্রামেও চিকিৎসাসেবা সহজলভ্য হতে পারে। কিন্তু চাকরি হবার পর অনেক চিকিৎসক গ্রামে না থেকে তদবির করে শহরে তার পোস্টিং নিয়ে নেয়। এতে দেশের গ্রামাঞ্চলে চিকিৎসাসেবা বিঘিœত হয় এবং ডাক্তার নিয়োগে সরকারের লক্ষ্য ও উদ্দেশ্য ব্যাহত হয়। এবারও সাড়ে চার হাজার ডাক্তার নিয়োগ দেয়া হচ্ছে। ডাক্তারদের জন্য জিপ গাড়ি-সহ সব ধরনের সুবিধা দেয়া হচ্ছে। এখন তাদেরকে গ্রামে থেকে চিকিৎসা দেবার মানসিকতা অবশ্যই তৈরি করতে হবে।

আজ স্বাস্থ্য অধিদপ্তরের ডা. মিলন হলরুমে চিকিৎসা শিক্ষা ও স্বাস্থ্য জনশক্তি উন্নয়ন অপারেশনাল প্লান হতে সরকারি মেডিকেল কলেজের অধ্যক্ষদের জন্য গাড়ি, হসপিটাল ম্যানেজমেন্ট অপারেশনাল প্লান হতে বিশেষায়িত হাসপাতালে এডভান্স কার্ডিয়াক এম্বুলেন্স এবং পরিবার পরিকল্পনা অধিদপ্তরের মা ও শিশু কল্যাণকেন্দ্রের জন্য এম্বুলেন্স বিতরণ অনুষ্ঠানে প্রধান অতিথি হিসেবে উপস্থিত থেকে মন্ত্রী এসব কথা বলেন।

অনুষ্ঠানে দেশের ১৫টি মেডিকেল কলেজের অধ্যক্ষদের জন্য ১৫টি জিপ গাড়ি, ৫টি মা ও শিশু কল্যাণ কেন্দ্রের জন্য ৫টি উন্নতমানের এম্বুলেন্স গাড়ি এবং ৫টি হাসপাতালে ৫টি এডভান্স কার্ডিয়াক এম্বুলেন্স প্রদান করা হয়। স¦াস্থ্যমন্ত্রী এসকল গাড়ির চাবি অধ্যক্ষ ও পরিচালকদের কাছে হস্তান্তর করেন।

স্বাস্থ্য শিক্ষা বিভাগের সচিব শেখ ইউসুফ হারুনের সভাপতিত্বে অনুষ্ঠানে আরো বক্তব্য রাখেন স্বাস্থ্য অধিদপ্তরের মহাপরিচালক প্রফেসর আবুল কালাম আজাদ, স্বাস্থ্য মন্ত্রণালয়ের অতিরিক্ত সচিব সিরাজুল ইসলাম, ঢাকা মেডিকেল কলেজের পরিচালক ব্রিগেডিয়ার জেনারেল এটিএম নাসির উদ্দিন, অধ্যক্ষ প্রফেসর খান আবুল কালাম আজাদ-সহ বিভিন্ন বিভাগ থেকে আসা মেডিকেল কলেজের অধ্যক্ষ ও পরিচালকবৃন্দ।

#

মাইদুল/মাহমুদ/সঞ্জীব/জয়নুল/২০১৯/২০১০ঘণ্টা

তথ্যবিবরণী নম্বর : ৪১১৩

পরিবেশবান্ধব যানবাহনের বিকল্প নেই

---পরিবেশ উপমন্ত্রী

ঢাকা, ১৩ কার্তিক (২৯ অক্টোবর) :

বায়ু দূষণ রোধ করার জন্য সরকার সর্বাত্মক প্রচেষ্টা চালিয়ে যাচ্ছে বলে মন্তব্য করেছেন পরিবেশ, বন ও জলবায়ু পরিবর্তন উপমন্ত্রী হাবিবুন নাহার।

আজ ভিয়েতনামের রাজধানী হ্যানয়ে চলমান এনভায়রনমেন্টালি সাসটেইনেবল ট্রান্সপোর্ট ইন এশিয়া’র আন্তর্জাতিক সম্মেলনের ২য় দিনে সভাপতির বক্তব্য প্রদানকালে উপমন্ত্রী এ মন্তব্য করেন।

উপমন্ত্রী বলেন, অত্যাধুনিক যন্ত্রপাতি ব্যবহারের মাধ্যমে যানবাহনের কালো ধোঁয়া নিঃসরণ কমিয়ে পরিবেশের বিপর্যয় রোধ করতে হবে। এ জন্য তিনি আন্তঃদেশীয় যোগাযোগ ও প্রযুক্তি বিনিময়ের ওপর গুরুত্ব আরোপ করেন। তিনি বলেন, পরিবেশ বিপর্যয় রোধে পরিবেশবান্ধব যানবাহনের কোনো বিকল্প নেই।

সম্মেলনে ভারত, পাকিস্তান, ভিয়েতনাম, জাপান, লাউস, মংগোলিয়া, ফিলিপাইন, চীন,

কাজাখস্তান-সহ বিভিন্ন দেশের প্রতিনিধিবৃন্দ অংশগ্রহণ করেন। আগামী ৩১ অক্টোবর পর্যন্ত এ সম্মেলন চলবে।

#

কামাল পাশা/মাহমুদ/সঞ্জীব/জয়নুল/২০১৯/১৯৪৫ঘণ্টা

তথ্যবিবরণী নম্বর : ৪১১২

আগামীকাল বুধবার থেকে পবিত্র রবিউল আউয়াল মাস শুরু

**আগামী ১০ নভেম্বর রবিবার পবিত্র ঈদে মিলাদুন্নবী (সা.)**

ঢাকা, ১৩ কার্তিক (২৯ অক্টোবর) :

বাংলাদেশের আকাশে আজ ১৪৪১ হিজরি সনের পবিত্র রবিউল আউয়াল মাসের চাঁদ দেখা গিয়েছে। ফলে আগামীকাল ৩০ অক্টোবর বুধবার থেকে পবিত্র রবিউল আউয়াল মাস গণনা করা হবে এবং আগামী ১০ নভেম্বর রবিবার সারা দেশে পবিত্র ঈদে মিলাদুন্নবী (সা.) পালিত হবে।

আজ সন্ধ্যায় ইসলামিক ফাউন্ডেশনের বায়তুল মুকাররমের সভাকক্ষে জাতীয় চাঁদ দেখা কমিটির সভায় এ সিদ্ধান্ত গৃহীত হয়। এতে সভাপতিত্ব করেন ধর্মসচিব ও জাতীয় চাঁদ দেখা কমিটির সহ-সভাপতি মোঃ আনিছুর রহমান।

সভায় ওয়াকফ প্রশাসক মোঃ শহীদুল ইসলাম, ধর্ম বিষয়ক মন্ত্রণালয়ের অতিরিক্ত সচিব মুঃ আঃ হামিদ জমাদ্দার, তথ্য মন্ত্রণালয়ের অতিরিক্ত সচিব মীর মোঃ নজরুল ইসলাম, মন্ত্রিপরিষদ বিভাগের যুগ্মসচিব (প্রশাসন) মোঃ খলিলুর রহমান, ইসলামিক ফাউন্ডেশনের সচিব কাজী নুরুল ইসলাম, বাংলাদেশ টেলিভিশনের পরিচালক (প্রশাসন/অর্থ) মোঃ জহিরুল ইসলাম মিয়া, তথ্য অধিদফতরের সিনিয়র উপ-প্রধান তথ্য অফিসার মোঃ জসীম উদ্দিন, ঢাকা জেলার এডিসি (জেনারেল) মোঃ শাহিদুজ্জামান, বাংলাদেশ মহাকাশ গবেষণা ও দূর অনুধাবন প্রতিষ্ঠানের মুখ্য বৈজ্ঞানিক কর্মকর্তা শাহ মোঃ মিজানুর রহমান, বাংলাদেশ আবহাওয়া অধিদপ্তরের উপ-পরিচালক মোঃ আবদুর রহমান, ঢাকা আলিয়া মাদ্রাসার সহকারী অধ্যাপক মোঃ হারুন অর রশিদ,বায়তুল মুকাররম জাতীয় মসজিদের সিনিয়র পেশ ইমাম হাফেজ মাওলানা মুহাম্মদ মিজানুর রহমান, চকবাজার শাহী জামে মসজিদের খতিব মাওলানা শেখ নাঈম রেজওয়ান ও লালবাগ শাহী জামে মসজিদের খতিব মুফতি মুহাম্মদ নেয়ামতুল্লাহ প্রমুখ উপস্থিত ছিলেন।

#

নিজাম/মাহমুদ/রফিকুল/সেলিম/২০১৯/১৯৩০ ঘণ্টা

তথ্যবিবরণী নম্বর : ৪১১১

প্রাথমিক ও ইবতেদায়ি সমাপনী পরীক্ষার সময়সূচি ঘোষণা

ঢাকা, ১৩ কার্তিক (২৯ অক্টোবর) :

প্রাথমিক ও ইবতেদায়ি শিক্ষা সমাপনী পরীক্ষা ২০১৯ এর সময়সূচি ঘোষণা করা হয়েছে। এ পরীক্ষা আগামী ১৭ নভেম্বর শুরু হয়ে ২৪ নভেম্বর শেষ হবে।

পরীক্ষার সময়সূচি প্রাথমিক শিক্ষা অধিদপ্তর (িি.িফঢ়ব.মড়া.নফ) এবং প্রাথমিক ও গণশিক্ষা মন্ত্রণালয় (িি.িসড়ঢ়সব.মড়া.নফ) এর ওয়েব সাইটে পাওয়া যাবে।

#

সাবের/মাহমুদ/রফিকুল/জয়নুল/২০১৯/১৯৩০ঘণ্টা

Handout Number : 4110

**D-8 Secretary General meets State Minister for Foreign Affairs**

Dhaka, 13 Kartik (29 October) :

Secretary General of the D-8 Ambassador Dato’ Jaafar Ku Shaari called on State Minister for Foreign Affairs Md. Shahriar Alam at the latter's office in Dhaka yesterday.

D-8 Secretary General briefed the State Minister about the upcoming 10th Summit to be held in Dhaka early next year. He also briefed the State Minister about the various initiatives undertaken by the D-8 – particularly in the field of technology and innovation, universal health care services, in the newly established Chamber of Commerce and Industry, and establishing FIZs (D-8 Free Industrial Zones).

State Minister Alam reiterated Bangladesh commitment towards a more effective and functional D-8 realising its full potential. He also emphasized on how to better collaborate between the member states by leveraging experiences and skills of one member state for others on complementarity basis, especially in the field of energy, tourism, blue economy etc.

D-8 stands for Organization for Economic Cooperation, which comprises eight largest Muslim developing countries viz Bangladesh, Egypt, Indonesia, Iran, Malaysia, Nigeria, Pakistan and Turkey. It was established in 1997 at the 1st Summit held in Istanbul. Bangladesh hosted the 2nd D-8 Summit in 1999.

#

Khadiza/Mahmud/Sanjib/Joynul/2019/1900hours

তথ্যবিবরণী নম্বর : ৪১০৯

অপুষ্টি নিরসনে সম্মিলিতভাবে কাজ করতে হবে

--- পার্বত্য চট্টগ্রাম বিষয়ক মন্ত্রী

ঢাকা, ১৩ কার্তিক (২৯ অক্টোবর) :

পার্বত্য চট্টগ্রাম বিষয়ক মন্ত্রী বীর বাহাদুর উশৈসিং বলেছেন, বাংলাদেশ থেকে অপুষ্টি নিরসন করতে সকলকে সম্মিলিতভাবে কাজ করতে হবে। বাংলাদেশ ক্ষুধা ও দারিদ্র্য থেকে বেরিয়ে আসতে পেরেছে এবার অপুষ্টির হার থেকে বেরিয়ে আসতে হবে।

আজ রাজধানীর একটি হোটেলে অতি দারিদ্র্য এবং নগরের দরিদ্র পথবাসী সম্পর্কিত সর্বদলীয় সংসদীয় গ্রুপ (এপিপিজি) আয়োজিত ‘দ্বিতীয় পর্যায়ে পুষ্টি বিষয়ক জাতীয় কর্মপরিকল্পনা (২০১৬-২৫) সরকারের অভীষ্ট লক্ষ্য এবং মাননীয় সংসদ সদস্যদের ভূমিকা’ শীর্ষক মতবিনিময় সভায় প্রধান অতিথির বক্তৃতায় মন্ত্রী এসব কথা বলেন।

মন্ত্রী বলেন, সরকার বাংলাদেশকে স¤পূর্ণ দারিদ্র্যমুক্ত মধ্যম আয়ের দেশে উন্নীত করার লক্ষ্যে নিরলসভাবে কাজ করে যাচ্ছে। সরকার মাতৃ মৃত্যুহার ও শিশু মৃত্যুহার রোধে সাফল্য অর্জন করেছে। বর্তমানে এদেশে দারিদ্র্যের হার ২১ শতাংশ। এমডিজিতে যে সাফল্য অর্জিত হয়েছে তা এসডিজিতেও অব্যাহত থাকবে বলে তিনি আশাবাদ ব্যক্ত করেন। এ সময় তিনি সিলেট এবং পার্বত্য চট্টগ্রামে অপুষ্টির হার দূরীকরণ বিশেষ ক্যাম্পেইন করার আহ্বান জানান।

উশৈসিং আরো বলেন, জাতির পিতা ১৯৭২ সালে সংবিধানের ১৮(১) অনুচ্ছেদে পুষ্টি বিষয় অন্তর্ভুক্ত করেছিলেন এবং ১৯৭৪ সালে জনস্বাস্থ্য পুষ্টি প্রতিষ্ঠান গঠন করেছিলেন।

সংসদ সদস্য ও এপিজির সভাপতি ইসরাফিল আলম অনুষ্ঠানে সভাপতিত্ব করেন। এপিজির মহাসচিব শিশির শীলের সঞ্চালনায় মতবিনিময় সভায় বক্তৃতা করেন সংসদ সদস্য মোঃ মুজিবুল হক, শিরিন আক্তার, মহিবুর রহমান মানিক, গাজী মোঃ শাহনেওয়াজ, সেলিমা আহমদ, পার্বত্য চট্টগ্রাম বিষয়ক মন্ত্রণালয়ের সচিব মোঃ মেসবাহুল ইসলাম। মূল প্রবন্ধ উপস্থাপন করেন বাংলাদেশ জাতীয় পুষ্টি পরিষদের সহকারী পরিচালক আকতার ঈমান।

#

নাছির/মাহমুদ/রফিকুল/জয়নুল/২০১৯/১৮৫০ঘণ্টা

Handout Number : 4108

**Faruk Khan seeks support of Thailand for early**

**and safe repatriation of Rohingya**

Bangkok (Thailand), October 29 :

Muhammad Faruk Khan, Chair of the Parliamentary Standing Committee on Foreign Affairs met Chuan Leekpai, President of the National Assembly and Speaker of the House of Representatives of Thailand and Gen. Singsuk Singpai, First Vice-President of the Senate of Thailand today at the Thai Parliament to form opinion for early repatriation of the forcibly displaced Myanmar nationals temporarily sheltered in Bangladesh.

Highlighting the humanitarian gesture of the Prime Minister Sheikh Hasina, Mr. Khan briefed the 4-point policy direction of the Prime Minister to the President of the National Assembly; and sought their support for early, safe and sustainable repatriation of Rohingya people. He also highlighted the negative consequence of the prolong stay of these Rohingya people in Bangladesh and the ASEAN countries and beyond. He also requested the president to discuss this Rohingya issue with due importance during the next 35th ASEAN Summit to be held in Thailand in the early next month.

Chuan Leekpai, the President of National Assembly who is also the the Speaker of the House of Representatives of Thailand, reiterated that Thailand would continue its support regarding Rohingya issue possibly in every forum.

During the meeting, Muhammad Faruk Khan extended the invitation of the speaker of Bangladesh Parliament to the president of Thai national Assembly to visit Bangladesh and Chuan Leekpai gladly accepted the invitation. During the meeting with the First Vice-President of the Senate of Thailand, Faruk Khan sought support for the early repatriation of Rohingyas. Different aspects of Rohingya repatriation were also discussed during this meeting.

Nurul Islam Nahid, Member of the Parliamentary Standing Committee on Foreign Affairs and Md. Nazmul Quaunine, Ambassador of Bangladesh to Thailand were also present in the meetings.

Earlier on 28 October evening, Farukh Khan, and Nurul Islam Nahid attended an interactive session and dinner at the Hotel Anantara Siam hosted by Md. Nazmul Quaunine, Ambassador of Bangladesh to Thailand with Pikulkeaw Krairiksh, Chairperson of the Committee, the Senate Standing Committee on Foreign Affairs of Thailand, selected members of the leading think-tanks and media, and briefed them about the latest situation of the Rohingya and sought their support for repatriation of these Rohingya people.

#

Tohidul/Mahmud/Sanjib/Salim/2019/1845 Hrs

তথ্যবিবরণী নম্বর : ৪১০৭

**ঢাকায় এবিইউ রেডিও এশিয়া কনফারেন্স উদ্বোধন**

ঢাকা, ১৩ কার্তিক (২৯ অক্টোবর) :

রাজধানীতে শুরু হলো তিন দিনব্যাপী এবিইউ রেডিও এশিয়া কনফারেন্স এন্ড রেডিও সং ফেস্টিভ্যাল। আজ ঢাকায় হোটেল ইন্টারকন্টিনেন্টালে এ সম্মেলন ও উৎসবের উদ্বোধন করেন তথ্যমন্ত্রী ড. হাছান মাহ্‌মুদ। এশিয়া প্যাসিফিক ব্রডকাস্টিং ইউনিয়ন (এবিইউ) আয়োজিত এ উৎসবের যৌথ আয়োজক বাংলাদেশ বেতার। বাংলাদেশ টেলিভিশন এই উৎসব আয়োজনে সহযোগিতা করছে। রেডিও এশিয়া কনফারেন্স এন্ড রেডিও সং ফেস্টিভ্যালের আসর বাংলাদেশে এই প্রথমবারের মতো অনুষ্ঠিত হচ্ছে। এবারের সম্মেলনের প্রতিপাদ্য ‘রেডিও অল এরাউন্ড আস: মোর দ্যান জাস্ট আ মিডিয়াম’।

তথ্য সচিব আবদুল মালেকের সভাপতিত্বে উদ্বোধনী অনুষ্ঠানে বিশেষ অতিথি হিসেবে উপস্থিত ছিলেন তথ্য প্রতিমন্ত্রী ডাঃ মোঃ মুরাদ হাসান এবং এবিইউ’র সেক্রেটারি জেনারেল জাভেদ মোত্তাগি। বাংলাদেশ বেতারের মহাপরিচালক নারায়ণ চন্দ্র শীল অনুষ্ঠানে স্বাগত বক্তব্য রাখেন।

উদ্বোধনী অনুষ্ঠানে প্রধান অতিথির বক্তব্যে তথ্যমন্ত্রী বলেন, একটি উন্নত ও সমৃদ্ধ জাতি গঠনের লক্ষ্যে ব্যক্তিজীবনে সামাজিক, মানবিক ও পারিবারিক মূল্যবোধ রক্ষায় রেডিও গুরুত্বপূর্ণ ভূমিকা রাখতে পারে। তথ্যপ্রযুক্তির সর্বোচ্চ সদ্ব্যবহারের মাধ্যমে সামাজিক মাধ্যমগুলোকে কাজে লাগিয়ে বাংলাদেশ বেতার বিশ্বমানের গণমাধ্যম হিসাবে এগিয়ে যেতে পারে।

ড. হাছান মাহ্মুদ বলেন, ‘জাতির পিতা বঙ্গবন্ধু শেখ মুজিবুর রহমানের সুযোগ্য কন্যা প্রধানমন্ত্রী শেখ হাসিনার নেতৃত্বে বঙ্গবন্ধুর স্বপ্ন বাস্তবায়নে বাংলাদেশ এখন বিস্ময়কর উন্নয়নের পথে এগিয়ে চলছে। ডিজিটাল বাংলাদেশ আজ আর কোন স্বপ্ন নয়, এটা এখন বাস্তবতা। বর্তমান সরকার দারিদ্র্য ও দুর্নীতিমুক্ত ডিজিটাল বাংলাদেশ নির্মাণে কাজ করে যাচ্ছে, এক্ষেত্রেও বাংলাদেশ বেতার গুরুত্বপূর্ণ ভূমিকা পালন করে যাচ্ছে।’

১৯৭১ সালে মহান মুক্তিযুদ্ধে রেডিওর গৌরবোজ্জ¦ল ভূমিকার কথা স্মরণ করে মন্ত্রী বলেন, স্বাধীনতা যুদ্ধকালে মুক্তিকামী বাঙালির রেডিও সম্প্রচার কেন্দ্র ছিল স্বাধীন বাংলা বেতার কেন্দ্র। এই বেতার কেন্দ্র স্বাধীনতা সংগ্রাম ও জাতির পিতা বঙ্গবন্ধু শেখ মুজিবুর রহমানের স্বাধীনতার ঘোষণা সম্প্রচার করার পাশাপাশি দেশের মাটিতে যুদ্ধে অংশ নিতে জনগণকে উদ্বুদ্ধ করতে গুরুত্বপূর্ণ ভূমিকা পালন করেছে।

বাংলাদেশের বিস্ময়কর অগ্রযাত্রার ওপর আলোকপাত করে তথ্যমন্ত্রী বলেন, বিশ্বের সবচেয়ে ঘনবসতিপূর্ণ এবং জনপ্রতি সবচেয়ে কম চাষযোগ্য জমির দেশ হওয়া সত্তে¦ও বাংলাদেশ আজ খাদ্যে শুধু স্বয়ংসম্পূর্ণ নয়, খাদ্যশস্য রপ্তানিকারক দেশ।

২০০৯ সালের আগে মানুষের মাথাপিছু আয় ছিল ৬শ’ মার্কিন ডলার, বর্তমানে তা ২ হাজার মার্কিন ডলারেরও বেশি। আমাদের জিডিপি প্রবৃদ্ধির হার ৮১৬, যা বিশ্বের অন্যতম সর্বোচ্চ।

বিশেষ অতিথি তথ্য প্রতিমন্ত্রী বলেন, ‘এই প্রথমবারের মতো বাংলাদেশে এবিইউ রেডিও এশিয়া সম্মেলন অনুষ্ঠিত হতে যাচ্ছে, যার মাধ্যমে আন্তর্জাতিক গণমাধ্যম বিশেষজ্ঞরা এমন একটি দেশকে দেখতে পাবেন যে দেশ আজ ডিজিটাল রূপান্তরের সকল চ্যালেঞ্জ গ্রহণ করে একটি মাল্টিমিডিয়া ও মাল্টিপ্ল্যাটফর্ম সমৃদ্ধ তথ্য জগত নির্মাণের দিকে এগিয়ে যাচ্ছে।’

চলমান পাতা -২

= ২ =

সভাপতির বক্তৃতায় তথ্যসচিব বলেন, বাংলাদেশে টেকসই উন্নয়ন লক্ষ্যমাত্রা অর্জনে গণমাধ্যম হিসেবে বেতার উল্লেখযোগ্য ভূমিকা পালন করছে। দেশের শিক্ষা, স্বাস্থ্য, কৃষি-সহ আর্থসামাজিক অগ্রগতিতে গণমানুষের বন্ধু বাংলাদেশ বেতার সহায়ক ভূমিকা পালন করেছে।

সম্মেলনে বাংলাদেশ-সহ কানাডা, অস্ট্রেলিয়া, নিউজিল্যান্ড, যুক্তরাজ্য, আয়ারল্যান্ড, নেদারল্যান্ড, ফ্রান্স, জার্মানি, পর্তুগাল, মিশর, রোমানিয়া, তুর্কেমিনেস্তান, ভারত, ইন্দোনেশিয়া, জাপান, ইরান, মালয়েশিয়া, ভিয়েতনাম, শ্রীলংকা, মালদ্বীপ, নেপাল-সহ ২২ টি দেশের ২১২ জন রেডিও এবং গণমাধ্যম ব্যক্তিত্ব অংশ নিচ্ছেন। ৬২ জন বিদেশি প্রতিনিধি সম্মেলনে অংশগ্রহণ করছেন। সম্মেলনস্থলে রয়েছে প্রাচীন রেডিও সেট, কমিউনিটি রেডিও কার্যক্রম ও বাংলাদেশ বেতারের গৌরবময় ইতিহাসের প্রদর্শনী নিয়ে স্টল।

এই অঞ্চল-সহ বিশ্বের রেডিও বিশেষজ্ঞ এবং গণমাধ্যম নেতৃবৃন্দ এই সম্মেলনে তাঁদের অভিজ্ঞতা, চিন্তাভাবনা এবং তত্ত্ব পরস্পরের সাথে ভাগ করছেন। নতুন সহ¯্রাব্দের তৃতীয় দশকের দ্বারপ্রান্তে এসে এই গণমাধ্যমকে যেসব চ্যালেঞ্জের মুখোমুখি হতে হচ্ছে, রেডিও এশিয়া সম্মেলন সেগুলো থেকে উত্তরণের উপায় সম্পর্কে আলোচনার সুযোগ করে দিয়েছে।

সম্মেলনের প্রথম দিন সকালে শতাব্দী প্রাচীন এই সম্প্রচার মাধ্যমের বিবর্তন ও ভবিষ্যৎ নিয়ে এক্সপার্ট প্যানেল অনুষ্ঠিত হয়। অস্ট্রেলিয়া, ইরান এবং বাংলাদেশের গণমাধ্যম বিশেষজ্ঞ ও রেডিও প্রতিনিধিরা এতে তাঁদের অভিজ্ঞতা ও ভাবনা উপস্থাপন করেন। বাংলাদেশ বেতারের গৌরবময় ইতিহাস ও এদেশের আর্থসামাজিক উন্নয়নে তার অবদান নিয়ে একটি অধিবেশন ছাড়াও এদিন রোমানিয়া, ইন্দোনেশিয়া ভারত ও নেপাল তাদের রেডিও সম্প্রচার অভিজ্ঞতা তুলে ধরেন।

বিশ্বব্যাপী ভুল তথ্য এবং তথ্য বিকৃতির চ্যালেঞ্জ ও তার প্রতিকার নিয়ে বিশেষজ্ঞদের সমন্বয়ে মিডিয়া লিটারেসি মাস্টারক্লাস অধিবেশনটি ছিলো বিকেলে।

১৯৬৪ সালে প্রতিষ্ঠিত এশিয়া প্যাসিফিক ব্রডকাস্টিং ইউনিয়নের বর্তমান সদস্য ৭৬টি দেশের ২৭২টি ব্রডকাস্টিং সংস্থা। প্রতিষ্ঠার পর থেকে এই সংগঠন আঞ্চলিক ও আন্তর্জাতিক সহযোগিতামূলক বিভিন্ন কর্মসূচি বাস্তবায়নের মধ্য দিয়ে এশিয়া প্যাসিফিক অঞ্চল-সহ সারা বিশ্বের সম্প্রচার মাধ্যমের বিকাশের লক্ষ্যে কাজ করে যাচ্ছে।

আগামী বৃহস্পতিবার সন্ধ্যায় রেডিও সং ফেস্টিভ্যালের মধ্য দিয়ে এই সম্মেলনের সমাপ্তি হবে।

#

মিডিয়া উপ-কমিটি/আকরাম/মাহমুদ/সঞ্জীব/জয়নুল/২০১৯/১৮১০ঘণ্টা

তথ্যবিবরণী নম্বর : ৪১০৬

জেএসসি ও জেডিসি পরীক্ষা শুরু ২ নভেম্বর

ঢাকা, ১৩ কার্তিক (২৯ অক্টোবর) :

আগামী ২ নভেম্বর শুরু হতে যাচ্ছে জেএসসি ও জেডিসি পরীক্ষা । এ বছর মোট পরীক্ষার্থীর সংখ্যা ২৬ লাখ ৬১ হাজার ৬৮২ জন। এর মধ্যে ছাত্র ১২ লাখ ২১ হাজার ৬৯৫ জন এবং ছাত্রী ১৪ লাখ ৩৯ হাজার ৯৮৭ জন। ছাত্রের তুলনায় ছাত্রীর সংখ্যা ২ লাখ ১৮ হাজার ২৯২ জন বেশি।

আজ বাংলাদেশ সচিবালয়ে শিক্ষা মন্ত্রণালয়ের সম্মেলন কক্ষে এক প্রেস ব্রিফিংয়ের মাধ্যমে এসব তথ্য জানান শিক্ষামন্ত্রী ডা. দীপু মনি। ব্রিফিংয়ে অন্যদের মধ্যে উপস্থিত ছিলেন মাধ্যমিক ও উচ্চ শিক্ষা বিভাগের সিনিয়র সচিব মোঃ সোহরাব হোসাইন, মাধ্যমিক ও উচ্চ শিক্ষা বিভাগের অতিরিক্ত সচিব জাবেদ আহমেদ এবং ঢাকা শিক্ষা বোর্ডের চেয়ারম্যান প্রফেসর মুহাঃ জিয়াউল হক।

অভিভাকদের প্রতি আহ্বান জানিয়ে এ সময় মন্ত্রী বলেন, ‘অনৈতিক কোনো কাজের পিছনে ছুটবেন না। নিজের সন্তানের ভবিষ্যৎ এবং জাতির ভবিষৎ নষ্ট করবেন না।’ তিনি আরো বলেন, কেউ অনৈতিক কোনো কাজে জড়িত হলে অথবা ফেইসবুক-সহ বিভিন্ন মাধ্যমে গুজব রটালে তাদেরকে আইনের আওতায় এনে কঠিন শাস্তি নিশ্চিত করা হবে।

প্রেস ব্রিফিংয়ে জানানো হয়, এ বছর বিদেশে মোট ৯টি কেন্দ্রে পরীক্ষা অনুষ্ঠিত হবে। কেন্দ্রসমূহ হলো জেদ্দা, রিয়াদ, মদিনা, ত্রিপলি, দোহা, সাহাম, বাহরাইন, আবুধাবি ও দুবাই। বিদেশের কেন্দ্রসমূহের মোট পরীক্ষার্থীর সংখ্যা ৪৫৪ জন।

ব্রিফিংয়ে আরো জানানো হয়, পরীক্ষার্থীদেরকে ৭টি বিষয়ে ৬৫০ নম্বরের পরীক্ষা দিতে হবে। ইংরেজি ছাড়া সকল বিষয়ে সৃজনশীল প্রশ্নে পরীক্ষা দিতে হবে। পরীক্ষা শুরুর কমপক্ষে ৩০ মিনিট পূর্বে অবশ্যই পরীক্ষা কক্ষে প্রবেশ করতে হবে। শ্রবণ প্রতিবন্ধী-সহ অন্যান্য প্রতিবন্ধী পরীক্ষার্থীদের জন্য নির্ধারিত সময়ের অতিরিক্ত ২০ মিনিট সময় দেয়া হয়েছে। দৃষ্টি প্রতিবন্ধী, সেরিব্রাল পলসিজনিত প্রতিবন্ধী এবং যাদের হাত নেই তাদের জন্য শ্রুতিলেখকের সুযোগ রাখা হয়েছে। এছাড়া তাদের জন্য অতিরিক্ত ৩০ মিনিট সময় বৃদ্ধি-সহ তাদেরকে শিক্ষক, অভিভাবক বা সাহায্যকারীর বিশেষ সহায়তায় পরীক্ষা প্রদানের সুযোগ দেয়া হয়েছে।

পরীক্ষা চলাকালে পরীক্ষা কেন্দ্রের ২০০ মিটারের মধ্যে শিক্ষক, ছাত্র ও কর্মচারীদের মোবাইল, মোবাইল ফোনের সুবিধা-সহ ঘড়ি, কলম এবং পরীক্ষা কেন্দ্রে ব্যবহারের অনুমতিবিহীন যে কোনো ইলেক্ট্রনিক্স ডিভাইস ব্যবহার নিষিদ্ধ থাকবে।

পরীক্ষা সুষ্ঠু, সুন্দর ও নকলমুক্ত পরিবেশে অনুষ্ঠানের লক্ষ্যে ২৫ অক্টোবর থেকে ১৫ নভেম্বর পর্যন্ত সকল কোচিং সেন্টার বন্ধ রাখার নির্দেশনা প্রদান করা হয়েছে।

#

খায়ের/মাহমুদ/রফিকুল/জয়নুল/২০১৯/১৮০০ঘণ্টা

তথ্যবিবরণী নম্বর : ৪১০৫

**একনেকে ১০টি প্রকল্প অনুমোদন**

ঢাকা, ১৩ কার্তিক (২৯ অক্টোবর) :

জাতীয় অর্থনৈতিক পরিষদের নির্বাহী কমিটি (একনেক) প্রায় ১১ হাজার ৪ শত ৬৭ দশমিক ২৩ কোটি টাকা ব্যয় সংবলিত ১০টি প্রকল্প অনুমোদন করেছে। এর মধ্যে সরকারি অর্থায়ন প্রায় ৮ হাজার ২ শত ৭১ দশমিক ২৩ কোটি টাকা এবং বৈদেশিক অনুদান ২ শত ৬৭ দশমিক ১১ কোটি টাকা এবং বৈদেশিক ঋণ ২ হাজার ৯ শত ২৮ দশমিক ৭৯ কোটি টাকা।

প্রধানমন্ত্রী এবং একনেক-এর চেয়ারপারসন শেখ হাসিনার সভাপতিত্বে আজ শেরে বাংলা নগরস্থ এনইসি সম্মেলন কক্ষে অনুষ্ঠিত একনেক-এর সভায় এ অনুমোদন দেয়া হয়।

অনুমোদিত প্রকল্পসমূহ হলো: নৌ-পরিবহন মন্ত্রণালয়ের ‘বাংলাদেশে ৪টি মেরিন একাডেমি স্থাপন (পাবনা, বরিশাল, সিলেট ও রংপুর) (৩য় সংশোধিত)’ (ব্যয় বৃদ্ধি ব্যতিরেকে মেয়াদ বৃদ্ধি) প্রকল্প; সড়ক পরিবহন ও সেতু মন্ত্রণালয়ের ২টি প্রকল্প যথাক্রমে ‘কিশোরগঞ্জ (বিন্নাটি)পাকুন্দিয়া-মির্জাপুর-টোক জেলা মহাসড়ককে যথাযথমানে উন্নীতকরণ’ প্রকল্প এবং ‘ঢাকা-আরিচা-মহাসড়কের আমিনবাজার, সালেহপুর ও নয়ারহাট নামক স্থানে ৩টি সেতু নির্মাণ’ প্রকল্প; অর্থ মন্ত্রণালয়ের ‘স্কিলস ফর এমপ্লয়মেন্ট ইনভেস্টমেন্ট প্রোগ্রাম (SEIP) (২য় সংশোধিত)’ প্রকল্প; বিজ্ঞান ও প্রযুক্তি মন্ত্রণালয়ের ‘রূপপুর পারমাণবিক বিদ্যুৎকেন্দ্রের পারমাণবিক নিরাপত্তা তদারকিকরণের লক্ষ্যে বাংলাদেশ পরমাণু শক্তি নিয়ন্ত্রণ কর্তৃপক্ষের নিউক্লিয়ার রেপুলেটরি ইনফ্রাস্ট্রাকচার উন্নয়ন’ প্রকল্প; পরিকল্পনা মন্ত্রণালয়ের ‘জনশুমারি ও গৃহগণনা ২০২১’ প্রকল্প;

এছাড়া, কৃষি মন্ত্রণালয়ের ‘ভূ-উপরিস্থ পানির সর্বোত্তম ব্যবহার ও বৃষ্টির পানি সংরক্ষণের মাধ্যমে বৃহত্তর রংপুর জেলায় সেচ সম্প্রসারণ’ প্রকল্প; স্থানীয় সরকার, পল্লী উন্নয়ন ও সমবায় মন্ত্রণালয়ের ‘পল্লী কর্মসংস্থান ও সড়ক রক্ষণাবেক্ষণ কর্মসূচি প্রকল্প-৩ (আরইআরএমপি-৩)’ প্রকল্প; পানি সম্পদ মন্ত্রণালয়ের ‘শরীয়তপুর জেলার নড়িয়া উপজেলার পদ্মা শাখা নদীর ডান তীরের ভাঙ্গন হতে নওয়াপাড়া এলাকা এবং পদ্মা নদীর বাম তীরের ভাঙ্গন হতে চরআত্রা এলাকা রক্ষা’ প্রকল্প এবং প্রধানমন্ত্রীর কার্যালয়ের ‘বঙ্গবন্ধু শেখ মুজিব শিল্প নগর-এ পানি শোধনাগার ও গভীর নলকূপ স্থাপন’ প্রকল্প অনুমোদন দেয়া হয়েছে একনেক সভায়।

অর্থমন্ত্রী আ হ ম মুস্তফা কামাল; পরিকল্পনামন্ত্রী এম এম মান্নান; সড়ক পরিবহন ও সেতু মন্ত্রী ওবায়দুল কাদের; কৃষিমন্ত্রী মোঃ আব্দুর রাজ্জাক; স্থানীয় সরকার, পল্লী উন্নয়ন ও সমবায় মন্ত্রী মোঃ তাজুল ইসলাম; স্বাস্থ্যমন্ত্রী জাহিদ মালিক; বাণিজ্য মন্ত্রী টিপু মুনশি; গৃহায়ন ও গণপূর্ত মন্ত্রী শ ম রেজাউল করিম; পরিবেশ, বন ও জলবায়ু পরিবর্তন বিষয়ক মন্ত্রী মোঃ শাহাব উদ্দিন এবং সংশ্লিষ্ট মন্ত্রণালয়ের মন্ত্রী ও প্রতিমন্ত্রীবর্গ সভার কার্যক্রমে অংশগ্রহণ করেন।

মন্ত্রিপরিষদ সচিব, প্রধানমন্ত্রীর মুখ্য সচিব, এসডিজি’র মুখ্য সমন্বয়ক, পরিকল্পনা কমিশনের সদস্যবৃন্দ, সংশ্লিষ্ট মন্ত্রণালয়সমূহের সচিব এবং ঊর্ধ্বতন কর্মকর্তাগণ এসময় উপস্থিত ছিলেন।

#

শাহেদ/অনসূয়া/রেজ্জাকুল/শামীম/২০১৯/১৬০৯ঘণ্টা

তথ্যবিবরণী নম্বর : ৪১০৪

**টেলিযোগাযোগ খাতে বিনিয়োগে রাশিয়ার আগ্রহ প্রকাশ**

ঢাকা, ১৩ কার্তিক (২৯ অক্টোবর) :

বাংলাদেশের টেলিযোগাযোগ খাতের উন্নয়নে রাশিয়া সহযোগিতা করবে। মহাকাশে বঙ্গবন্ধু স্যাটেলাইট উৎক্ষেপণে রাশিয়া বাংলাদেশকে কারিগরি ও আর্থিক বিষয়ে সহযোগিতা করার আগ্রহ ব্যক্ত করেছে। ২০২৩ সালের মধ্যে মহাকাশে বঙ্গবন্ধু স্যাটেলাইট-২ উৎক্ষেপণের জন্য ডাক ও টেলিযোগাযোগ বিভাগের নেতৃত্বে কার্যক্রম শুরু করেছে। ইতোমধ্যে সংশ্লিষ্ট বিশেষজ্ঞসহ অংশীজনদের সাথে করণীয় এ বিষয়ে চূড়ান্ত করা হয়েছে।

ডাক ও টেলিযোগাযোগ মন্ত্রী মোস্তাফা জব্বার এর সাথে আজ বাংলাদেশ সচিবালয়ে তাঁর দপ্তরে বাংলাদেশে রাশিয়ার রাষ্ট্রদূত আলেকজেন্ডার আই ইগনাতভ এর নেতৃত্বে রাশিয়ার স্যাটেলাইট প্রযুক্তি প্রতিষ্ঠান গ্লাভকসমস এর পাঁচ সদস্যের একটি প্রতিনিধিদল সাক্ষাৎ করে। প্রতিনিধিদলের অপর সদস্যরা হলেন, গ্লাভকসমস এর সিনিয়র কর্মকর্তা ভিতালি সাফোনভ সার্জে বারাইকিন, আলেকজেন্ডার কাসনিন এবং কিরিল প্লতনিকভ।

মন্ত্রী ডিজিটাল বাংলাদেশ বিনির্মাণে প্রধানমন্ত্রী শেখ হাসিনার গৃহীত বিভিন্ন কর্মসূচি তুলে ধরে বলেন, ডিজিটাল বিপ্লবে বাংলাদেশের অগ্রযাত্রার ধারাবাহিকতার সুফল দেশের মানুষ পেতে শুরু করেছে। বাংলাদেশে টেলিকম ও ডিজিটাল রূপান্তরের ক্ষেত্রে রাশিয়ার সহযোগিতার সুযোগ রয়েছে বলে তিনি উল্লেখ করেন। তিনি সরকারের বিনিয়োগবান্ধব নীতির সুযোগ কাজে লাগিয়ে বাংলাদেশে বিনিয়োগের জন্য রাশিয়ার প্রতি আহ্বান জানান।

সাক্ষাতকালে রাষ্ট্রদূত আগামীতে বাংলাদেশকে ডিজিটাল রূপান্তরের চলমান কর্মসূচি এগিয়ে নিতে টেলিযোগাযোগ খাতে বিনিয়োগের আগ্রহ ব্যক্ত করেন। তাঁরা বাংলাদেশের ডিজিটাল প্রযুক্তিসহ টেলিযোগাযোগ খাতের অগ্রগতি সংক্রান্ত বিষয়াদিসহ পারস্পরিক স্বার্থ সংশ্লিষ্ট বিভিন্ন বিষয়ে মত বিনিময় করেন।

প্রতিনিধিদলের পক্ষ থেকে জানানো হয় বঙ্গবন্ধু স্যাটেলাইট-২ এর কারিগরি ও আর্থিক সম্ভাব্যতা যাচাই থেকে শুরু করে নির্মাণ ও উৎক্ষেপণে রাশিয়া সহযোগিতা করবে। এমনকি তারা বাংলাদেশের টেলিযোগাযোগের অন্যান্য খাত টেলিটকসহ বিভিন্নক্ষেত্রে সহযোগিতার আশ্বাস ব্যক্ত করে।

বিটিআরসি’র চেয়ারম্যান মোঃ জহুরুল হক, বিসিসিএল এর চেয়ারম্যান, ড. শাহজাহান মাহমুদসহ মন্ত্রণালয়ের পদস্থ কর্মকর্তাগণ অনুষ্ঠানে উপস্থিত ছিলেন।

#

শেফায়েত/অনসূয়া/রেজ্জাকুল/শামীম/২০১৯/১৬০০ ঘণ্টা

Handout Number : 4103

**Foreign Minister Calls for UN initiatives for early resolution of Rohingya crisis**

Italy (Rome), 29 October :

Foreign Minister Dr. A K Abdul Momen held a meeting with David Beasley, Executive Director of the World Food Programme (WFP) in Rome on 28 October 2019. Appreciating the longstanding relationship between Bangladesh and WFP, Foreign Minister emphasized that WFP, an organization involved in humanitarian assistance to the Rohingyas in the camps in Cox’s Bazar, needs to do more for voluntary, safe, dignified and sustainable return of Rohingyas to their homeland in Myanmar.

 Ambassador Hisham Mohamed Badr, President of the Executive Board of WFP briefed the Foreign Minister on their official trip to the Rohingya camps. President of the Board and all members of the delegation strongly commended Bangladesh for the humanitarian stance taken by Bangladesh regarding the Rohingyas. Executive Director of WFP expressed profound appreciation of Bangladesh for the extraordinary humanitarian gesture of Prime Minister Sheikh Hasina by providing shelter to the 1.1 Million Rohingyas.

Foreign Minister stressed that the international community needs to take urgent steps to resolve the crisis. He pointed out that strong pressure needs to be put on Myanmar to ensure that its government takes back the Rohingyas who have taken shelter in Bangladesh in a safe, dignified and sustainable manner on an urgent basis.

 During the meeting, Executive Director as well as the President of the Executive Board of WFP assured Foreign Minister Dr. Momen that WFP would do everything possible within its mandate for early resolution of the Rohingya crisis.

#

Tohidul/Anasuya/Rezzakul/Asma/2019/1400 hours

Handout Number : 4102

**Momen calls upon Italian businesses to invest in Bangladesh**

Italy (Rome), 29 October :

Foreign Minister Dr. A K Abdul Momen called upon Italian businesses to invest in Bangladesh. He Stated about the initiatives taken by the Government of Bangladesh to attract foreign investment, including the special economic zones, one-stop-service, hi-tech parks, the tax incentives offered for setting up industries. He said this while meeting with Italian Undersecretary of State for Foreign Affairs Manlio De Stefano in Rome on 28 October.

Foreign Minister also briefed Manlio De Stefano on the Rohingya crisis and emphasized that the international community needs to put strong pressure on Myanmar for taking back the Rohingyas taken shelter in Bangladesh in a safe, dignified and sustainable manner on an urgent basis.

Italian Undersecretary of State commended the humanitarian role of Bangladesh in providing shelter to Rohingyas and informed that the Government of Italy strongly supports the cause of Rohingyas. He assured that Italy, both within the EU and also separately, will keep on pursuing for early resolution of the Rohingya crisis. He also said that Prime Minister of Italy has formally invited Prime Minister Sheikh Hasina to visit Italy to further strengthen the existing friendly relations between the two countries.

#

Tohidul/Anasuya/Rezzakul/Asma/2019/1230 hours

তথ্যবিবরণী নম্বর: ৪১০১

**প্রাইজবন্ডের ড্র ৩১ অক্টোবর**

ঢাকা, ১৩ কার্তিক (২৯ অক্টোবর) :

১০০ টাকা মূল্যমানের বাংলাদেশ প্রাইজবন্ডের ৯৭তম ‘ড্র’ আগামী ৩১ অক্টোবর বৃহস্পতিবার সকাল ১১ টায় ঢাকায় অনুষ্ঠিত হবে।

সিঙ্গেল কমন ‘ড্র’ পদ্ধতিতে প্রাইজবন্ডের ‘ড্র’ অনুষ্ঠিত হয়ে থাকে। প্রাইজবন্ডের প্রতি সিরিজে প্রতি ‘ড্র’তে ৬ লাখ টাকার ১টি, ৩ লাখ ২৫ হাজার টাকার ১টি, ১ লাখ টাকার ২টি, ৫০ হাজার টাকার ২টি এবং ১০ হাজার টাকার ৪০টিসহ মোট ৪৬টি পুরস্কার রয়েছে।

আগামী ১ নভেম্বর জাতীয় দৈনিক পত্রিকায় ‘ড্র’ এর ফলাফল প্রকাশিত হবে।

#

রাজিয়া/অনসূয়া/রেজ্জাকুল/আসমা/২০১৯/১০০০ ঘণ্টা